Italiano: # Italo Mario Angeloni (1876–1957)

Insegnante di Lettere e poi di Storia dell’Arte nelle scuole superiori, giornalista, fotografo e ceramista, Angeloni trascorse la maggior parte della sua vita a Torino, dove fu vicino al movimento neofelibrista de «Ij Brandé» e non a caso la prefazione alla sua raccolta di versi genovesi fu scritta da Nino Costa, uno dei padri del rinnovamento della poesia piemontese. In Angeloni, se si escludono alcune occasionali concessioni alle stanche convenzioni della poesia dialettale, si può osservare un moderato aggiornamento del linguaggio poetico; l’autore conosce la poesia a lui contemporanea italiana e straniera e ne tiene il debito conto. Angeloni persegue in genovese una poetica di rinnovamento, alla costante ricerca di un livello «alto», non diversamente da quella del contemporaneo Edoardo Firpo, pur essendone del tutto indipendente. Ma quella vena che nell’autodidatta Firpo traspare solo per folgorazioni rapide e rare in mezzo a molta zavorra, in Angeloni fluisce invece in modo più costante, tramite la più strutturata formazione culturale dell’Autore. F. Toso riscontra nei suoi versi «procedimenti impressionistici chiaramente influenzati dagli sperimentalismi dell’epoca», [1] e certamente Angeloni conferisce alle sue composizioni un taglio rapido, moderno, nervoso, sebbene scelte più audaci sul piano formale, come quelle propugnate dall’ermetismo o dal futurismo, restino lontane dai suoi orizzonti. Angeloni fu anche storico e critico letterario e si ricorda in proposito un suo fortunato volume sulle _Rime_ di Dino Frescobaldi, mentre una sua recensione molto severa de _La via del rifugio_ (1907) sulle pagine del quotidiano _Il Momento_ pare desse qualche dispiacere a Gozzano, con cui in seguito si riconciliò, dopo un incontro a Cornigliano, località scelta da ambedue per i bagni estivi; anzi, temi e movenze delle poesie di Angeloni, anch’egli lirico a fondo parnassiano, spesso ricordano proprio il poeta della _Signorina Felicita_. Scrisse anche versi italiani e piemontesi.

Nella rappresentazione dei sentimenti, Angeloni usa sempre delicatezza e sensibilità; in questa poesia il rapporto platonico tra i due personaggi viene riassunto da una tenera e maliziosa metafora sessuale (senza rovinarti la collaretta).

Anche i temi favoriti di Angeloni sono spesso mutuati da Pascoli, dal simbolismo e dal decadentismo europei. Questa «voce nella nebbia» carica di suggestioni mistico-religiose, e simile ad altre «voci», ad esempio pascoliane, può provenire in senso letterale dai monti di Crocefieschi, paesino dell’entroterra detto in genovese «a Croxe», ma anche, in modo indefinito e allusivo, dalla croce del Calvario, proprio come l’orto dove il poeta si trova inginocchiato potrebbe essere l’orto degli ulivi. Ascolteremo più avanti un’altra voce nella nebbia, Dialogo into caligo, tra le liriche di Plinio Guidoni, senza esplicito riferimento alla religione, con maggiore consapevolezza postmoderna e minore immediatezza.

In questa poesia, come nelle due seguenti, uno dei temi preferiti di Angeloni, l’amore, trattato con la delicatezza che è propria di questo autore.

Anche in questo caso, elementi esterni traspongono su un piano fisico e materiale gli stati d’animo del poeta: la siepe cresciuta a dismisura nasconde nostalgie e ricordi, e anche la consapevolezza della morte della madre.

Le immagini, sempre fini ed eleganti, a sottolineare delicate sfumature di stati d’animo testimoniano in Angeloni l’adesione al gusto floreale e liberty del suo tempo.

Come in certa poesia barocca, gli oggetti esterni, anche quelli della vita di tutti i giorni, divengono testimoni e simbolo dei sentimenti e del tormento del poeta.

Il poemetto Balilla dedicato ai fatti del 1746, risente di una fondamentale ambiguità ideologica, in quanto gli avvenimenti, come usava al tempo in cui Angeloni scriveva, vengono riletti in chiave risorgimentale, tacendo il fatto che anche degli italiani, precisamente dei piemontesi, erano alleati agli invasori austriaci. E tuttavia il patriottismo «genovese» appare evidente nell’Autore e si contende nel suo animo il primo posto con il patriottismo «italiano».

[2] Il comandante austriaco, all’incagliarsi del carro che trasportava un mortaio attraverso la zona di Piccapietra nel popolare sestiere di Portoria, ingiunse agli astanti di aiutare i soldati nelle operazioni necessarie a liberare l’affusto, e ciò senza alcun compenso, mentre minacciava bastonate qualora non avessero ottemperato alla richiesta; ciò fu all’origine della sollevazione popolare. [3] Pavian: Paverano, località dove si trovava l’ospizio di mendicità. [4] portolian: portoriano, del sestiere di Portoria; per sineddoche: «genovese». [5] a Madonnetta: «celebre ancòna situata in Portoria» (N.d.A.).

Ligure: # Italo Mario Angeloni (1876–1957)

Insegnante de Lettie e dapeu de Istöia de l’Arte inte scheue erte, giornalista, fotògrafo e ceramista, o Angeloni o l’à passou o ciù tanto da seu vitta à Torin, dond’o l’é stæto vexin a-o movemento neofelibrista de «Ij Brandé» e o no l’é un caxo se a prefaçion da seu accheuggeita de versci in zeneise a l’é stæta scrita da-o Nino Costa, un di poæ do reneuvamento da poexia piemonteise. Into Angeloni, à parte quarche conçescion a-e convençioin da poexia dialettale, se peu osservâ unna çerta missa à giorno do lenguaggio poetico, l’autô o conosce a poexia di seu tempi italiaña e strangea e o ne tëgne o giusto conto. In zeneise, o Angeloni o va apreuvo à unna poetica de reneuvamento, con çercâ pe de longo un livello «erto», à unna mainea no despægia da quella do contemporaneo Doardo Firpo, asci ben se inte unna mainea independente. Ma quella veña, che inte l’autodidatta Firpo a spæga sôo che de ræo e à lampi, da mezo à un muggio de frazzo, inte l’Angeloni a strixella in cangio de unna mainea ciù queta e constante, apreuvo a-a ciù struttuâ e regolare formaçion cultuale de l’Autô. O F. Toso o l’attreuva inti seu versci «proçedimenti imprescionistichi, de seguo infloensæ da-i speimentaliximi de l’epoca», [1] e sens’atro o Angeloni o l’imprimme a-e sò compoxiçioin un taggio lesto, moderno, nervoso, sciben de necce ciù audaçiose in sciô cian formale, à uso quelle do futuriximo ò de l’ermetiximo, arrestan lontañe da-i seu zinæ. O Angeloni o l’é stæto ascì stòrico e critico letteräio e s’arregòrda a-o propòxito un seu affortunou volumme in scê _Rime_ do Dino Frescobaldi, e ascì unna seu reçenscion ben ben critica à _La via del rifugio_ (1907) in scê pagine do giornale _Il Momento_ pâ ch’a desse un pittin de despiaxei a-o Guido Gozzano, co-o quæ quarche tempo apreuvo o l’à fæto paxe, dòppo un incontro à Cornigen donde anavan tutti doî de stæ à fâ i bagni; ançi, temmi e movençe da poexia do Angeloni, lê ascì lirico à fondo parnassian, de soventi fan pensâ pròpio a-o poeta da _Signorina Felicita_. O l’à scrito ascì di versci italien e piemonteixi.

Inta representaçion di sentimenti, o Angeloni o deuvia de longo delicatessa e senscibilitæ; inte sta poexia o rappòrto platònico tra i doî personaggi o vëgne transonto da unna tenia e maiçiosa metafora sessuale (sensa guastâte o fisciù).

I temmi ciù cai a-o Angeloni ne vëgnan de soventi da-o Pascoli, da-o scimboliximo e da-o decadentiximo europei. Sta «voxe inta nebbia» carrega de reciammi mistico-religioxi, e semeggeive à de atre «voxe», à exempio pascoliañe, a ne peu vegnî – in senso letteale – de da-i monti de Croxefieschi, paisetto de l’entrotæra ch’o l’é dito in zeneise «a Croxe», ma ascì, inte unna mainea indefinia e alluxiva, da-i monti do Carvaio, franco comme l’òrto donde o poeta o se treuva inzenoggiou o porrieiva ëse l’òrto di oivi. Staiemo à sentî, ciù avanti, unn’atra voxe inta negia, Dialogo into caligo, tra e liriche do Plinio Guidoni, sensa un axatto refeimento a-a religion, con ciù grande consapevolessa postmoderna e minô inmediatessa.

Inte sta poexia, comme inte doe apreuvo, un di temmi cai do Angeloni, l’amô, trattou co-a delicatessa chi appartëgne à st’autô.

Anche inte sto caxo, di elementi esterni strapòrtan in sce un cian fixico e mateiale i stati d’animo do poeta; a cioenda stæta cresciua abrettio a l’asconde e nostargie e i regòrdi, e ascì a consapevolessa da mòrte da moæ.

E imagine, de longo fiñe e elegante, à sottoliniâ sfummatue e stati d’animo, into Angeloni son testimoniansa de l’adexon a-o gusto floreale e liberty di seu tempi.

Pægio che inte çerta poesia baròcca, i oggetti do mondo de feua, fiña quelli da vitta de tutti i giorni, vëgnan testemonianse e scimbolo di sentimenti e do ravaxo do poeta.

O poemmetto Balilla dedicou a-i fæti do 1746, o patisce de unna fondamentâ ambiguitæ ideològica, apreuvo che i avvegnimenti, comme se usava a-i tempi che o Angeloni o scriveiva, vëgnan relezzui in ciave resorgimentale, con taxei o fæto che ascì di italien, preçisamente di piemonteixi, ean alleæ di invasoî austriachi. E, à tutte e mainee, o patriottiximo «zeneise» o se fa vedde ciù evidente inte l’Autô e o se contende into seu penscê o primmo pòsto co-o patriottiximo «italian».

[2] O commandante austriaco, à l’amorrâse do caro ch’o portava un mortâ de pe Piccapria into popolare sestê de Portöia, o l’aiva ordenou a-i presenti de aggiuttâ i sordatti inte opeaçioin neçessäie à delibeâ o cannon, sensa ëse pagæ, tanto ch’o menassava de baccæ se no gh’obedivan; sto fæto o l’à caxonou a reaçion de gente. [3] Pavian: localitæ donde se treuva l’uspiæto, l’ospiçio pe-i pövei. [4] portolian: portorian, do sestê de Portöia; pe scineddoche: «zeneise». [5] a Madonnetta: «ben conosciua imaginetta scituâ in Portöia» (N.d.A.).